پرم

پرم روس دی پرم کرائی دا اک شہر تے انتظامی مرکز (راجگڑھ) اے . پرم شہر روس دے یورپی حصے چ کوہ یورال دے لاگے دریائے کاما دے کنڈے آباد اے ۔ 1940ء توں 1957ء تک اس شہر دا ناں *مولوتوف*' سی ۔ 
2010ء دی مردم مشاری دے موجب شہر دی آبادی 9،91،530 اے جہڑی 2002ء دی مردم شماری دی آبادی 10،01،653 توں گھٹی اے ، جدوں کہ سن 1989ء دی مردم شماری موجب شہر دی آبادی 10،90،944 سی ۔ 2010ء دی مردم شماری موجب ایہہ شہر روس دا نواں سبتوں گنجان آباد [شہر]] اے ۔ 

پرم شہر چ **بالشوئے ساوینو ہوائی اڈا** تے **بخاریوکا** ایئر بیس واقع نیں ۔ 

## ناں

ناں **پرم** دی اصلیت نامعلوم اے ، شاید اس دا مڈھ یورالی اے ۔ 
## جغرافیہ

پرم شہر دا رقبہ 799.68 مربع کلومیٹر اے ۔ 

پرم شہر دریائے کاما دے کنڈے اک پہاڑی علاقے اتے واقع اے ۔ 

پرم دا موسم براعظمی اے ، ایتھے گرمیاں تتیاں تے سردیاں لمبیاں تے ٹھنڈیاں ہندیاں نیں ۔ 

## تریخ
پرم دا ذکر پہلی دفعہ 1647ء چ اک پنڈ دے طور اتے اے ۔ پرم دی نویں تریخ زار روس پیٹر اعظم ولوں یورال دے علاقے ترقی نال شروع ہندا اے ۔ زار روس ولوں یورال کارخانےآں دے مقرر کیتے گئے چیف منیجر **وسیلی تاتشچیف** نے پرم شہر دی نیونہہ یورال دے علاقے دے اک دوجے اہم مرکز ییکیترنبرگ نال رکھی ۔ 

پرم دی بنیاد 15 مئی (4 مئی جولیئن کیلنڈر موجب) 1723ء چ رکھی گئی تے اسنوں شہر دا درجہ 29 اکتوبر 1781ء چ ملیا ۔ 1797ء چ ایہہ شہر ایسے ناں دے گوبرنیا دا انتظامی مرکز بنیا ۔

19ویں صدی عیسوی چ پرم تجارت تے صنعت دا وڈا مرکز بنیا تے 1860ء دے دہاکے چ اسدی آبادی 20،000 توں ودھ سی ۔ 

1916ء چ ، نویں روس دا اک وڈا تعلیمی ادارہ ، پرم سٹیٹ یونیورسٹی قائم ہوئی ۔
روسی خانہ جنگی چ پرم شہر اپنیاں جنگی ہتھیاراں دے کارخانےآں پاروں دونہاں پاسےآں دے حملےآں دا نشانہ بنیا ۔ دسمبر 1918ء چ سائیبیریائی چٹی فوج نے پرم اتے مل مار لیا پر 1919ء چ لال فوج نے مڑ شہر دا قبضہ حاصل کر لیا ۔ 
پرم **چیکا** دے حکم اتے 12 جون 1918ء چ **گریند ڈیوک ویخائیل الیگزاندرووچ** نوں اسدے سیکٹری نیکولس جانس نال قتل کردتا گیا ، اینہاں دیاں نعشاں کدے وی نئیں لبھیاں ۔ اس دے کجھ ہفتے مگروں 7 جولائی 1918ء چ پرم دے آرچ بشب (اسقف اعظم) **آندرونک نیکولسکی'' نوں وی [[بالشویک|بالشویکاں]] نے مار دتا ۔ 
== اہم تھانواں ==
<gallery caption="1910ء چ سرگئی پرودوکن گورسکی دیاں کھچیاں گئیاں رنگین مورتاں" perrow="4" widths="175">
File:Sergei Mikhailovich Prokudin-Gorskii - City of Perm. General view (1910).jpg|پرم شہر دا عام نظارہ
File:Sergei Mikhailovich Prokudin-Gorskii - General view of the city of Perm from Gorodskie Gorki (1910).jpg|پرم شہر دا نظارہگورودسکیئے گورکی توں
File:Sergei Mikhailovich Prokudin-Gorskii - Razguliai, outskirts of the city of Perm (1910).jpg|Razgulyay, outskirts of the city of Perm
File:Perm. Mary Magdalene Church.png| پرم شہر دا مریم مگدالن گرجا
File:Prokudin-Gorsky - Perm. Summertime location of the exchange.jpg|گرمیاں
File:Prokudin-Gorskii - Staro-Sibirskaia Gate in the city of Perm.jpg|پرم شہر دا پرانا سیبیرسکایا دروازہ 
File:Prokudin-Gorskii-25.jpg|دریائے کاما پرم لاگے
File:Prokudin-Gorsky - Perm. Headquarters of the Ural Railway Administration.jpg|پرم شہر چ یورال ریلوے انتظامیہ دا ہیڈکواٹر
</gallery>

== سویت دور ==

1930ء دے دہاکے چ پرم ایتھے قائم ہون آلے ''ایویئیشن** ، بحری جہاز سازی تے کیمیکل کارخانےآں پاروں وڈے صنعتی شہر دے روپ چ ابھریا ۔ ایہہ صنعتی ترقی 1940ء دے دہاکے دے بعد وی جاری رہی تے بوہت ساریاں وڈیاں فیکٹریاں پرم دی پہچان بن گیاں ۔ اج دے دن تک شہر دی تقریبا 80 فیصد آبادی اینہاں کارخانےآں چ ملازمت کردی اے ۔ 

## نواں شہر

اج پرم شہر روس دا اکوڈا انتظامی ، صنعتی ، سائنسی تے ثقافتی مرکز اے ۔ وڈیاں صنعتاں چوں ایتھے ، مشینری ، دفاعی ، تیل ، کیمیکل ، پیٹروکیمیکل ، ٹمبر تے فوڈ انڈسٹری اے ۔

سن 2004ء توں پرم شہر چ پہلی *مسلمان کاسک یونٹ*' کم کر رہی اے ۔ 
## آن جان دے ذریعے

پرم شہر ٹرانس سائیبیریا ریلوے اتے اک اہم ریلوے جنگشن اے ، جتھے گھبلے روس ، اتلے یورال تے روسی مشرق بعید توں ریلوے لیناں آکے ملدیاں نیں ۔ 

پرم دے پبلک ٹرانسپورٹ نیٹورک چ ٹرام ، بس تے ٹرالی بس دے روٹ شامل نیں ۔ 
## انتظامی ونڈ

پرم شہر 7 شہری ضلعےآں چ ونڈیا ہویا اے:

## ثقافت تے رہتل
**پرم اوپیرا تے بیلے ہاؤس** روس دے چنگےآں تھیٹراں چوں اک اے ۔ پرم شہر چ کئی ہور تھیٹر وی نیں ، جنہاں چ **ڈرامہ تھیٹر** ، پتلی تھیٹر وغیرہ شامل نیں ۔

شہر دے عجائب گھراں تے گیلریاں وشکار **پرم سٹیٹ آرٹ گیلری** اپنی آرٹ کولیکشن پاروں مشہور اے ، جنہاں چ 15ویں توں 18ویں صدی عیسوی پینٹنگاں (مورتاں) شامل نیں ۔ 

## تعلیم

پرم شہر روس دا اک وڈا تعلیمی تے سائنسی مرکز اے اتھے روسی سائنساں دی اکیڈمی دی یورال شاخ پرم سائسنی مرکز نال کم کر رہی اے ۔ 

پرم شہر چ گئی وڈیاں یونیورسٹیاں نیں جنہاں چ **پرم سٹیٹ یونیورسٹی** پرم سٹیٹ ٹیکنیکل یونیورسٹی ، پرم سٹیٹ میڈیکل یونیورسٹی ، پرم سٹیٹ فارماسوٹیکل اکیڈمی ، پرم سٹیٹ زرعی یونیورسٹی وغیرہ شامل نیں ۔ 
## بین القوامی تعلقات

## ایتھے دے اہم لوک
اہہ لوک پرم شہر دے مشہور لوک نیں :

* وکتور آستافیئیف ، روسی لکھاری
* تاتیانا برودینا ، اوپیرا سوپرانو
* سرگئی دیاگیلیف ، بیلے رقاص
* الیگزاندرا کوتینیوک ، عورتاں دی شطرنج دی عاملی چمپیئن
* دمتری مامن سبیریاک ، لکھاری
* نکولائی موئیسیف ، خلاباز
* نتاشا پولے ، رسی سپرماڈل
* الیگزاندر ستیپانووچ پاپوف ، روسی طبیعات دان ، روس چ ریڈیو دا موجد
* آندرونک نکولسکی ، کیوٹو ، چاپان دا پہلا بشپ 
* آرکادی شویتسوف ، سویت ایئرکرافٹ انجن ڈیزائنر
## ہور ویکھو
* پرم کرائی

## باہرلے جوڑ

*پرم علاقائی سرور 
*پرم میونسپل دوما دی سرکاری ویب سائیٹ 
*پرم شہر دی سرکاری ویب سائیٹ
*Street View of Perm 
*پرم چیمبر آف کامرس اینڈ انڈسٹری 
*لہندا یورال مورت البم
*پرم دا ورچوئل میوزیم 
*پرم دی تریخ 
*پرم شہر تے علاقے بارے معلومات 
*پرم شہر - شہر بارے نظم 
*سیاحاں لئی پرم پرم شہر تے علاقے دے نظارے
*پرم شہر بارے عام معلومات
*"The Perm Days"  انگریزی بولی چ اک مقامی اخبار]].
*پرم بیلے بارے  کالم
*S. Kishkovsky "Modern Dance and Art Bring a Burst of Color to a Gray City"
*مورتاں
*پرم بارے. 
## تعلیمی جوڑ

*پرم سٹیٹ یونیورسٹی
*پرم سٹیٹ ٹیکنیکل یونیورسٹی 
*پرم سٹیٹ میڈیکل اکیڈمی 
*پرم سٹیٹ فارماسوٹیکل یونیورسٹی 
*پرم سٹیٹ کوریوگرافک سکول

گٹھ:روس دے شہر
گٹھ:روس دے شہر تے قصبے
گٹھ:روس دے آباد تھاں
گٹھ:شہر
گٹھ:دنیا دے آباد تھاں
گٹھ:یورپ دے شہر
گٹھ:یورپ دے شہراں دی لسٹ
گٹھ:یورپ دے شہر تے قصبے
گٹھ:یورپی شہر
گٹھ:یورپ دے آباد تھاں